Αυτό το λήμμα αφορά στον ποταμό Ασωπό.  Για τον ομώνυμο ποτάμιο θεό, δείτε: Ασωπός (μυθολογία).  
Συντεταγμένες: 38°20′1.25″N 23°44′30.95″E﻿ / ﻿38.3336806°N 23.7419306°E﻿ / 38.3336806; 23.7419306

Ο **Ασωπός** είναι ποταμός που διατρέχει τα σύνορα των Νομών Βοιωτίας και Αττικής. Οι κύριες πηγές του ποταμού βρίσκονται στον Κιθαιρώνα ενώ στην πορεία του συμβάλλουν και άλλα ρεύματα που προέρχονται από τους ορεινούς όγκους μεταξύ Πάρνηθας και Δερβενοχωρίων. Έχει συνολικό μήκος 57 χιλιόμετρα  και διέρχεται από το Συκάμινο, τον Ωρωπό, το Σχηματάρι τον Άγιο Θωμά και τα Οινόφυτα, ώσπου χύνεται στον Νότιο Ευβοϊκό Κόλπο.

Ρύπανση από βιομηχανικά λύματα
------------------------------

Το 1969 με διάταγμα της δικτατορικής κυβέρνησης ο Ασωπός χαρακτηρίστηκε «αγωγός παροχέτευσης επεξεργασμένων λυμάτων εργοστασίων», δίχως τα παρακείμενα εργοστάσια να υποχρεωθούν να έχουν εγκαταστάσεις επεξεργασίας λυμάτων. Η υποχρέωση αυτή θεσπίστηκε δέκα χρόνια αργότερα, αλλά δεν συστάθηκε αρμόδιο ελεγκτικό όργανο. Μελέτη του ΕΜΠ το 1996, κατ' ανάθεση του ΥΠΕΧΩΔΕ, πρότεινε έργο κεντρικής επεξεργασίας βιομηχανικών και αστικών λυμάτων, αλλά το έργο δεν χρηματοδοτήθηκε.

Ο ποταμός κινδυνεύει σοβαρά από την ρύπανση που επήλθε στον υδροφόρο ορίζοντα από τα ακατέργαστα λύματα που διοχετεύουν με παράνομους υπόγειους αγωγούς οι βιομηχανίες της ευρύτερης περιοχής. Γίνονται προσπάθειες ώστε να καθαριστεί το ποτάμι από τα τοξικά λύματα καθώς επίσης και νέοι τρόποι υδροδότησης της περιοχής. Ο δήμος έχει ζητήσει, με ηλεκτρονική επιστολή, από την Αμερικανίδα ακτιβίστρια, Έριν Μπρόκοβιτς, να αναλάβει την υπόθεση. Η Μπρόκοβιτς ανταποκρίθηκε άμεσα και ζήτησε μέσω μηνύματός της στη σελίδα του κινήματος Friends of the Earth τη συλλογή υπογραφών για αποστολή μηνύματος στον Αμερικανό πρεσβευτή στην Ελλάδα, με το οποίο θα του ζητείται να ασκήσει πίεση στην ελληνική κυβέρνηση για λύση του προβλήματος. Επιπλέον η Μπρόκοβιτς θα συμμετέχει και σε συνέδριο που θα πραγματοποιηθεί για το θέμα αυτό στο Ευρωκοινοβούλιο στις 15 Απριλίου 2009.

Εικόνες
-------

* Ο Ασωπός στον Άγιο Θωμά ΤανάγραςΟ Ασωπός στον Άγιο Θωμά Τανάγρας
* Ο Ασωπός στο Συκάμινο ΑττικήςΟ Ασωπός στο Συκάμινο Αττικής

Παραπομπές
----------

1. ↑  Επίτομο γεωγραφικό λεξικό της Ελλάδος-Σταματελάτου ISBN 9603201332
2. ↑  Ελαφρός, Γιάννης (27-08-2006). «Η ρύπανση πνίγει τη ζωή στον Ασωπό». *Η Καθημερινή*.. Ανακτήθηκε στις 30-05-2022.
3. ↑  Κυριακόπουλος, Αλέξανδρος (2007-09-25). «Οργή κατοίκων - πίνουν νερό εμφιαλωμένο» (στα ελληνικά). Ελευθεροτυπία. Αρχειοθετήθηκε από το πρωτότυπο στις 2009-09-07.. Ανακτήθηκε στις 2009-04-07.
4. ↑  «Η Μπρόκοβιτς πιέζει για Ασωπό». ΣΚΑΪ. 27 Μαρτίου 2009. Αρχειοθετήθηκε από το πρωτότυπο στις 26 Σεπτεμβρίου 2014. Ανακτήθηκε στις 7 Απριλίου 2009.

Εξωτερικοί σύνδεσμοι
--------------------

* Έγκλημα διαρκείας στον Ασωπό ΣΚΑΪ (περιέχει σειρά ρεπορτάζ πάνω στο θέμα)
* Υγρότοποι Αττικής, τα δάκρυα των πουλιών (Αρχείο ντοκιμαντέρ της ΕΡΤ)
* Χαράλαμπος Βασιλάτος· Ιφιγένεια Μεγκρέμη· Μαρία Οικονόμου-Ηλιοπούλου· Ιωάννης Μήτσης (2008). «Το εξασθενές χρώμιο και άλλα τοξικά στοιχεία στα επιφανειακά και υπόγεια νερά της λεκάνης Θήβας-Τανάγρας-Μαλακάσας, Ελλάδα» (PDF). *τεύχος 43*. Hellenic Journal of Geosciences. σελίδες 57–66. Ανακτήθηκε στις 22 Απριλίου 2009.
* HEXAVALENT CHROMIUM AND OTHER TOXIC METALS IN GROUNDWATERS OF THE ASOPOS VALLEY (ATTICA), GREECE, Ch. Vasilatos, I. Megremi, M. Economou-Eliopoulos & I. Mitsis in 26th European Conference of the Society of Environmental Geochemistry and Health, 2008
* Asopos SOS Blog με όλα τα νέα της υπόθεσης της ρύπανσης του Ασωπού ποταμού.
* Ινστιτούτο Τοπικής Αειφόρου Ανάπτυξης και Πολιτισμού (Ι.Τ.Α.Π.) Αρχειοθετήθηκε 2010-02-11 στο Wayback Machine. Ιστοχώρος της Μ.Κ.Ο. ΙΤΑΠ με έδρα τα Οινόφυτα Βοιωτίας.
* Ch. Vasilatos, I. Megremi& M. Economou-Eliopoulos (2010). «GEOCHEMICAL CHARACTERISTICS OF NATURAL WATERS CONTAMINATED BY HEXAVALENT CHROMIUM, IN EASTERN STEREA HELLAS, GREECE» (PDF). *Sp.Vol.99*. In CHRISTOFIDES, G. KANTIRANIS, N. KOSTOPOULOS, D.S. CHATZIPETROS A.A. (eds), Proceedings of the XIX Congress of the Carpathian Balkan Geological Association, Scientiic Annales, School of Geology, Aristotle University of Thessaloniki. σελίδες 347–353. Ανακτήθηκε στις 29 Σεπτεμβρίου 2010. [*νεκρός σύνδεσμος*]